Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 232/12)

Denne meddelelse offentliggøres som foreskrevet i artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Penedès«

Referencenummer: PDO-ES-A1551-AM04

Meddelelsesdato: 17.1.2019

BESKRIVELSE OG BEGRUNDELSE FOR DEN GODKENDTE ÆNDRING

1. Ændringer i alkoholindhold

Beskrivelse og begrundelse

BESKRIVELSE

For hvidvin, rosévin og rødvin er maksimalgrænsen for det faktiske alkoholindhold blevet fjernet, og minimumsgrænsen er blevet sænket. Afsnit 2.1.1 i produktspecifikationen og afsnit 2.4 i enhedsdokumentet skal ændres i overensstemmelse hermed.

BEGRUNDELSE(R)

Disse ændringer af minimums- og maksimumsalkoholindhold foretages på baggrund af, hvordan vine med oprindelsesbetegnelsen »Penedès« tilpasser sig klimaændringer. Formålet er at garantere kendetegnene og typiske egenskaber for vine, der fremstilles i Penedès DO.

2. Korrektion af vin, som er fremstillet efter metoden »dulce de frío« (isvin)

Beskrivelse og begrundelse

BESKRIVELSE

I den tidligere udgave af specifikationen blev vine, som er fremstillet efter metoden »dulce de frío« (isvin), fejlagtigt inkluderet i afsnittet om hedvine.

Da sorten Viognier er blevet tilføjet, kan den også bruges til denne type vin.

Afsnit 2.1.1 i produktspecifikationen og afsnit 2.4 i enhedsdokumentet skal ændres i overensstemmelse hermed.

BEGRUNDELSE(R)

Eftersom det faktiske alkoholindhold var mindst 9,5 % vol., er disse ikke hedvine, og derfor er afsnittet herom blevet ændret.

Tilføjelsen af Viognier som en sort i den foregående ændring betyder, at den nu skal tilføjes som en sort til metoden »dulce de frío« (isvin).

3. Ændringer af mousserende kvalitetsvin

Beskrivelse og begrundelse

BESKRIVELSE

— For at forklare forbrugerne, at mousserende kvalitetsvine med oprindelsesbetegnelsen »Penedès« er 100 % økologiske produkter.

— For at forlænge perioden for fremstilling og lagring af mousserende kvalitetsvine fra 12 til mindst 15 måneder.

Ved fremstilling af økologiske mousserende kvalitetsvine er det i øjeblikket bedre, at det sukker, som anvendes i flaskegæringsprocessen, stammer fra de økologiske druer, dvs. sukker fra cuvéen eller fra druemosten, da det således ikke er nødvendigt at tilføje eksogent økologisk sukker.

— For at begrænse de sorter, der kan bruges til at fremstille mousserende kvalitetsvine, til dem, der er bedst egnede.

— Parametrene for mousserende vine er blevet tilpasset (maksimumsgrænsen for det faktiske alkoholindhold fjernes, totalsyreindholdet begrænses til 5 g/l og ikke mere regler for tørstofindhold, aske eller pH-værdi).

Afsnit 2.1.2 i produktspecifikationen og afsnit 2.4 i enhedsdokumentet skal ændres i overensstemmelse hermed.

BEGRUNDELSE(R)

— For at gøre fremskridt i retning af bæredygtig, økologisk dyrkningspraksis.

— For at garantere lysis af gær i anden fermenteringsproces, ved at øge antallet af lagringsmåneder.

— De sorter, der er bedst egnet til at fremstille mousserende kvalitetsvine, er udvalgt blandt dem, der er godkendte.

— De analytiske parametre er ændret for at tilpasse produktionen til højere klimatemperaturer. For alle fjernede parametre vil vilkårene for den nuværende lovgivning finde anvendelse.

4. Korrektion af vin af overmodne druer

Beskrivelse og begrundelse

BESKRIVELSE

Vin af overmodne druer er fjernet fra hedvin. Afsnit 2.1.2 i produktspecifikationen og afsnit 2.4 i enhedsdokumentet skal ændres i overensstemmelse hermed.

BEGRUNDELSE(R)

I den tidligere version af produktspecifikationen blev vin af overmodne druer fremhævet i afsnittet om hedvine. Da de udgør en separat vinkategori, er denne fejl blevet rettet.

5. Ændringer af maksimalgrænsen for indholdet af flygtige syrer i bestemte vine

Beskrivelse og begrundelse

BESKRIVELSE

Vine, som er fremstillet efter bestemte metoder (i tønde, af overmodne druer, ved anvendelse af isvinmetoden), kan have højere grænser for indholdet af flygtige syrer. Afsnit 2.1.6 i produktspecifikationen og afsnit 2.4 i enhedsdokumentet skal ændres i overensstemmelse hermed.

BEGRUNDELSE(R)

Vine, der er gæret og/eller lagret i trætønder, kan overskride 0,7 g/l og har derfor samme status som vine, der er lagret i over et år. Dette skyldes, at når gæring foregår i tønden, kan ikke ubetydelige mængder af eddikesyre blive frigivet i vinen. Det er grunden til, at grænsen for indholdet af flygtige syrer i disse vintyper øges.

Hedvin og vin, der fremstilles ved anvendelse af isvinmetoden, kan have et indhold af flygtige syrer på over 1,2 g/l vinsyre, så længe indholdet ikke overstiger 2 g/l. Søde vine, som fremstilles efter isvinmetoden, er mere tilbøjelige til udvise høje niveauer af flygtige syrer på grund af vinfremstillingsprocessen, der omfatter faktorer som den høje koncentration af sukkerarter fra druer, gærens metabolisme og de lange gæringsperioder, som giver bedre forudsætninger for et højere indhold af flygtige syrer.

6. Ændringer i beplantningstæthed og kunstvanding

Beskrivelse og begrundelse

BESKRIVELSE

Maksimums- og minimumsgrænserne for plantetæthed er blevet fjernet. Kunstvanding begrænses i henhold til afsnittene i produktspecifikationen vedrørende udbytte og druekvalitet. Afsnit 3.1 i produktspecifikationen og afsnit 2.5.1 i enhedsdokumentet skal ændres i overensstemmelse hermed.

BEGRUNDELSE(R)

På grund af klimaændringer og nye dyrkningsteknikker skal beplantningen tilpasses til andre tætheder end dem, der er findes på nuværende tidspunkt. Forskellige plantemønstre skal bruges til at sikre de karakteristiske træk ved vine med betegnelsen »Penedès«.

For så vidt angår kunstvanding, omfatter de nye betingelser, som følger af klimaændringer, længere og mere alvorlige tørkeperioder. Kunstvanding er tilladt som en mulighed, så længe betingelserne i denne produktspecifikation opfyldes. Manglende overholdelse af disse betingelser kan betyde, at der indføres forbud mod kunstvanding på jordstykker, hvor det har været praktiseret.

7. Ændring af udbytte

Beskrivelse og begrundelse

BESKRIVELSE

Udbyttet af druer, som er beregnet til mousserende kvalitetsvine og til fremstilling af denne type vin, er det samme som for de hvide sorter. Afsnit 5.1 og 5.2 i produktspecifikationen og afsnit 2.5.2 i enhedsdokumentet skal ændres i overensstemmelse hermed.

BEGRUNDELSE(R)

Der er foretaget en ændring i afsnittet om udbyttet af sorter, der anvendes til fremstilling af mousserende kvalitetsvine. Det foreslåede udbytte er 12 000 kg pr. hektar, da mousserende kvalitetsvine skal have et lavere alkoholindhold end ikke-mousserende vine, dvs. ca. 10 % eller 10,5 % vol. Derfor skal udbyttet være højere som følge af klimaet for at undgå højere alkoholindhold.

8. Tilføjelse af sorter

Beskrivelse og begrundelse

BESKRIVELSE

Sumoll white og Viognier er blevet tilføjet som hvide sorter og Petit Verdot og Xarello-rosé som røde sorter. Afsnit 6 i produktspecifikationen skal ændres i overensstemmelse hermed. Ændringen vedrører ikke enhedsdokumentet.

BEGRUNDELSE(R)

Xarello-rosé er blevet tilføjet som en sort, da det er en hjemmehørende sort, der traditionelt dyrkes i Penedès-regionen.

Sumoi white er en sort, der er traditionel i Penedès-regionen, mens Viognier og Petit Verdot er sorter, der har tilpasset sig til området og klimaet i Penedès-regionen, og som bruges til at fremstille prestigefyldte vine.

9. Forbedringer af vinsmagning

Beskrivelse og begrundelse

BESKRIVELSE

Listen over laboratorier, hvor vinen kan analyseres, er blevet udvidet. Analysen foretages, når vinen er færdig, umiddelbart før eller efter aftapning. Afsnit 8.2 i produktspecifikationen skal ændres i overensstemmelse hermed. Dette vedrører ikke enhedsdokumentet.

BEGRUNDELSE(R)

Ved tilføjelse af et godkendt laboratorium garanteres den frie konkurrence.

Formålet med kvalitetskontrollen af vinene med oprindelsesbetegnelsen »Penedès« er at udføre en kontrol gennem kvalifikationsprocessen så tæt som muligt på det tidspunkt, hvor vinen sendes ud på markedet.

10. Ændringer af tilladte typer af propper

Beskrivelse og begrundelse

BESKRIVELSE

Reglerne omkring den tilladte type af propper er blevet lempet, men kork anses stadig for at være det foretrukne valg. Afsnit 8.4 i produktspecifikationen skal ændres i overensstemmelse hermed. Ændringen vedrører ikke enhedsdokumentet.

BEGRUNDELSE(R)

Denne ændring garanterer kvaliteten af vine med oprindelsesbetegnelsen »Penedès« ved at tilpasse og ajourføre de materialer, der kan anvendes i propper.

11. Ændringer og forbedringer af afsnittet om lagring

Beskrivelse og begrundelse

BESKRIVELSE

Afsnit 2.3 i produktspecifikationen er blevet ændret til afsnit 8.6 og udvidet til mousserende kvalitetsvine med mindst 15 måneders lagring og muligheden for at angive antallet af år mellem tirage og degorgering, så længe det er mere end tre.

Dette vedrører ikke enhedsdokumentet.

BEGRUNDELSE(R)

Antallet af måneder ændres til 15, da dette er det som minimum er den periode, der kræves, for at gærens lysis kan finde sted. De oplysninger, der gives til forbrugerne, forbedres ved at tilføje antal år for lagringsprocessen.

Afsnit 2.2 i den tidligere produktspecifikation fra 2014 er også tilføjet til dette afsnit, fordi det vedrører indikationer om produktet, og hvordan det skal præsenteres.

12. Nye krav til mærkning

Beskrivelse og begrundelse

BESKRIVELSE

Den beskyttede oprindelsesbetegnelse skal inkluderes i samme visuelle felt som varemærket.

Hvis der nævnes tre sorter, falder minimumsindholdet fra 15 % til 5 %.

Årgangen og datoen for degorgering er obligatorisk for mousserende kvalitetsvine.

Afsnit 8.7 i produktspecifikationen og afsnit 2.9 i enhedsdokumentet er blevet ændret i overensstemmelse hermed.

BEGRUNDELSE(R)

Denne ændring vil give mere synlighed til »Penedès«-formuleringen, hvilket gør det nemt for forbrugerne at identificere produktet.

I forbindelse med vine, som er fremstillet af tre sorter, skal indholdet af den mindst anvendte sort som minimum være 5 % for at sikre de typiske sorter af vinene.

For mousserende kvalitetsvin er årgang og dato for degorgering vigtige oplysninger for forbrugerne.

13. Ændring af kontrolorganets adresse

Beskrivelse og begrundelse

BESKRIVELSE

Kontrolorganets adresse er blevet ændret. Denne ændring vedrører afsnit 9.1 i produktspecifikationen, men påvirker ikke enhedsdokumentet.

BEGRUNDELSE(R)

Da organet med ansvar for certificering af produkter, der er omfattet af oprindelsesbetegnelsen »Penedès«, har ændret adresse, er det blevet besluttet at inkludere den nye adresse i denne ansøgning om at ændre produktspecifikationen.

14. Xarello tilføjet som sort, som er godkendt til fremstilling af vin i overensstemmelse med metoden »dulce de frío« (isvin)

Beskrivelse og begrundelse

BESKRIVELSE

Sorten Xarello er blevet tilføjet som værende egnet til at fremstille »dulce de frío« (isvin) Dette vedrører afsnit 2.1.1 i produktspecifikationen, men det ændrer intet i enhedsdokumentet.

BEGRUNDELSE(R)

Sorten Xarel er hjemmehørende i Penedès-regionen. Den er meget hårdfør, og den modnes rigtig godt i området. På grund af dens potentielle alkoholstyrke i moden tilstand når denne sort let 240 gram sukker pr. liter druesaft, og den er tilstrækkeligt rig på aromaer til at fremstille sød isvin. Dette bekræftes af de eksperimenter, der er gennemført de sidste fem år.

15. Fremstilling af mousserende kvalitetsvin fra kvalificerede vine og vine, der kan være kvalificeret

Beskrivelse og begrundelse

BESKRIVELSE

Til fremstilling af mousserende kvalitetsvine, som er omfattet af oprindelsesbetegnelsen »Penedès«, er det i øjeblikket nødvendigt for cuvée at gennemgå en kvalitetskontrol af kontrolorganet for oprindelsesbetegnelsen »Penedès«. Det foreslås, at denne kvalitetskontrol skal udføres på tidspunktet for markedsføringen som angivet i afsnit 8.2 i produktspecifikationen. Tilføjelsen af muligheden for at tiragen udføres med vine, der er kvalificerede, betyder, at producenten skal foretage organoleptiske og analytiske kvalitetskontroller.

Denne ændring vedrører afsnit 2.1.2 i produktspecifikationen, men ændrer ikke enhedsdokumentet.

BEGRUNDELSE(R)

Kontrol af overholdelse af produktspecifikationen er tilstrækkeligt garanteret.

16. Fremstilling af mousserende kvalitetsvin i overensstemmelse med den gamle metode

Beskrivelse og begrundelse

BESKRIVELSE

En anden metode til fremstilling af mousserende kvalitetsvine er blevet tilføjet. Denne ændring vedrører afsnit 2.1.2 i produktspecifikationen, men ændrer ikke enhedsdokumentet.

BEGRUNDELSE(R)

Mousserende kvalitetsvine, som er omfattet af oprindelsesbetegnelsen »Penedès«, fremstilles i øjeblikket i overensstemmelse med den traditionelle metode, hvor sukker og gær tilsættes til tiragen, efter at den første gæring af cuvéen er afsluttet.

Forslaget gælder for denne anden gæring eller flaskegæringsfasen, uden at der tilsættes noget andet sukker end den fra druesaften eller cuvéen og ved anvendelse af en del restsukker fra den første gæring (ca. 23 g/liter) til tiragen. I så fald finder alle de betingelser og egenskaber, der gælder for den traditionelle metode, anvendelse.

To egenskaber ved mousserende kvalitetsvine, som er fremstillet oprindelsesbetegnelsen »Penedès«, skal tages i betragtning: De skal være økologiske, og det er vigtigt at huske, at klimaændringer vil betyde, at druerne vil have et højere alkoholindhold, når de er modne, og derfor vil sukkerindholdet i druesaften være højt nok til at denne metode kan anvendes.

17. Ejerskab af vindyrkningsarealer og cuvéeproduktion fra vinproducenter, som fremstiller mousserende kvalitetsvin

Beskrivelse og begrundelse

BESKRIVELSE

Denne ændring tilføjer betingelser, der skal opfyldes af vinproducenter, som fremstiller mousserende kvalitetsvine. Denne ændring vedrører afsnit 2.1.2 i produktspecifikationen, men ændrer ikke enhedsdokumentet.

BEGRUNDELSE(R)

Disse betingelser, der skal opfyldes ved fremstilling af mousserende kvalitetsvine, har til formål at sikre mousserende kvalitetsvins sporbarhed fra vindyrkningsarealet, indtil de mousserende vine sendes på markedet. I Penedès-regionen opfylder de vinproducenter, der fremstiller mousserende kvalitetsvine, som er omfattet af oprindelsesbetegnelsen »Penedès«, disse betingelser. Kvaliteten af mousserende vine er forbundet med arealerne, hvor druerne dyrkes, og derfor er denne forbindelse mellem vindyrkningsarealerne og cuvée-fremstillingsprocessen samt lagringsprocessen for mousserende kvalitetsvine nødvendig.

18. Fremstilling af perlevin fra kvalificerede vine og vine, der kan være kvalificeret

Beskrivelse og begrundelse

BESKRIVELSE

Til fremstilling af perlevine, som er omfattet af oprindelsesbetegnelsen »Penedès«, er det i øjeblikket nødvendigt for cuvée at gennemgå en kvalitetskontrol af kontrolorganet for oprindelsesbetegnelsen »Penedès«. Det foreslås, at denne kvalitetskontrol skal udføres på tidspunktet for markedsføringen som angivet i afsnit 8.2 i produktspecifikationen. Tilføjelsen af denne mulighed for at boblerne produceres med vine, der er kvalificerede, betyder, at producenten skal foretage organoleptiske og analytiske kvalitetskontroller.

Denne ændring vedrører afsnit 2.1.3 i produktspecifikationen, men ændrer ikke enhedsdokumentet.

BEGRUNDELSE(R)

Kontrol af overholdelse af produktspecifikationen er tilstrækkeligt garanteret.

19. Forøgelse af det maksimale indhold af flygtige syrer for årets vine

Beskrivelse og begrundelse

BESKRIVELSE

Maksimalgrænsen for indholdet af flygtige syrer for hvidvine og rosévine er blevet hævet.

Denne ændring vedrører afsnit 2.1.6 i produktspecifikationen og afsnit 2.4 i enhedsdokumentet.

BEGRUNDELSE(R)

I betragtning af tendensen til at fremstille vine, som er omfattet af oprindelsesbetegnelsen »Penedès«, med en mindre mængde SO2 overskrider nogle vine den nuværende grænse på 0,5 g/l, uden at dette har en negativ virkning, når der smages på dem.

20. Tilpasninger af vins organoleptiske egenskaber

Beskrivelse og begrundelse

BESKRIVELSE

Ordene »noter af lagring, hvis relevant« for hvidvin, er blevet tilføjet til tabellen med de organoleptiske egenskaber for vine, som er omfattet af oprindelsesbetegnelsen »Penedès«.

I forbindelse med perlevin er ordene »lyserød« blevet tilføjet.

Denne ændring vedrører afsnit 2.2 i produktspecifikationen og afsnit 2.4 i enhedsdokumentet.

BEGRUNDELSE(R)

Den første ændring skyldes, at hvidvin nu er gæret og ældet i trætønder.

Den anden ændring skyldes, at perlevin er fremstillet med røde sorter for at producere perlevin som rosé.

21. Tilføjelse af nye sorter

Beskrivelse og begrundelse

BESKRIVELSE

Sorterne Forcada (hvid) og Moneu (rød) er blevet tilføjet.

Denne ændring vedrører afsnit 6 i produktspecifikationen, men den ændrer ikke enhedsdokumentet, da de tilføjes som sekundære sorter. Det var dog ikke muligt at inkludere dem som sekundære sorter i Ambrosia-ansøgningen (i dokumentet »Otras Informaciones« (andre oplysninger)), da den kendsgerning, at de først for nylig er blevet godkendt i Spanien, betyder, at de endnu ikke er medtaget på listen over sorter, der er tilgængelige i ansøgningen (som man kan »klikke på«).

BEGRUNDELSE(R)

Det er to gamle sorter, der er genoplivet. Der er blevet udført eksperimenter med disse vine i de senere år med meget positive resultater.

22. Dyrkningspraksis for nye sorter

Beskrivelse og begrundelse

BESKRIVELSE

Der er tilføjet en sætning, hvori det foreskrives, at sorterne Forcada og Moneu skal dyrkes i overensstemmelse med gobeletbeskæringsmetoden eller halvbeskæringsmetoden, og at de skal være økologiske.

Denne ændring vedrører afsnit 3.1 i produktspecifikationen og afsnit 2.5.1 i enhedsdokumentet.

BEGRUNDELSE(R)

De udførte eksperimenter viste, at fordi de er gamle sorter, er det den bedste måde at gøre det på, og det giver de bedste resultater, der kan opnås.

23. Høstningsbetingelser for nye sorter

Beskrivelse og begrundelse

BESKRIVELSE

Der er tilføjet en sætning, der foreskriver, at sorterne Forcada og Moneu skal høstes ved håndkraft.

Denne ændring vedrører afsnit 3.2 i produktspecifikationen og afsnit 2.5.1 i enhedsdokumentet.

BEGRUNDELSE(R)

De udførte eksperimenter viste, at fordi de er gamle sorter, er det den bedste måde at gøre det på, og det giver de bedste resultater, der kan opnås.

24. Ændring af udbytter

Beskrivelse og begrundelse

BESKRIVELSE

Det er tilføjet, at maksimumsudbyttet for sorterne Forcada og Moneu skal være henholdsvis 53,28 hl/ha og 53,55 hl/ha.

Det maksimale udbytte for hvide sorter er også blevet hævet til 79,92 hl/ha.

Denne ændring vedrører afsnit 5.1 i produktspecifikationen og afsnit 2.5.2 i enhedsdokumentet.

BEGRUNDELSE(R)

De udførte eksperimenter viste, at fordi de er gamle sorter, er det den bedste måde at gøre det på, og det giver de bedste resultater, der kan opnås.

Forøgelsen i de hvide sorter skyldes forøgelsen i det nedenfor beskrevne udvindingsudbytte.

25. Forøgelse af udvindingsudbytte

Beskrivelse og begrundelse

BESKRIVELSE

Den maksimale mængde hvidvin, der kan opnås pr. 100 kg druer, er blevet ændret fra 66 liter vin til 66,6 liter vin pr. 100 kg druer.

Denne ændring vedrører afsnit 5.2 i produktspecifikationen og afsnit 2.5.1 i enhedsdokumentet.

BEGRUNDELSE(R)

I dette tilfælde er udvindingen blevet ændret i overensstemmelse med den vinkvalitet, der er opnået med denne udvinding.

26. Ændringer af afsnit om ældning

Beskrivelse og begrundelse

BESKRIVELSE

»Barrica« (fad) og »Roble« (eg) er blevet adskilt. Det betyder, at ordet »barrica« (fad) kan bruges med enhver slags træ, og at ordet »roble« (eg) kan bruges, når fadene er fremstillet af egetræ.

Denne ændring vedrører afsnit 8.6 i produktspecifikationen, men vedrører ikke enhedsdokumentet.

BEGRUNDELSE(R)

For at tilpasse det til EU-lovgivningen.

ENHEDSDOKUMENT

1. Produktbetegnelse

Penedès (ES)

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

16. Vin af overmodne druer

4. Beskrivelse af vinen/vinene

VIN — Hvid- og rosévin

Hvidvin:

UDSEENDE

Gul farve, mellem lys og mørk. Fremstår ikke uklart, men rent og lyst. Hvad angår vin, som er fremstillet efter metoden »dulce de frío« (isvin): ravgul, gylden, rød og brændt farve.

AROMA

Primære aromaer af hvid, tropisk frugt. Hvis den er blevet lagret i en tønde, vil der forekomme aromaer af moden frugt og tertiære aromaer.

Vin, som er fremstillet efter metoden »dulce de frío« (isvin), indeholder aromaer af kandiserede frugter, som typiske for sorten. Noter af lagring og tiden, som vinen har været lagret i tønder. Uden ubehagelige lugte eller fejl.

SMAG

Frugtagtig. Mild syrlig; rund, frisk fornemmelse; noter af lagring, hvis relevant. Uden fejl.

Rosé:

UDSEENDE

Rød farve fra lys til kirsebærrød. Fremstår ikke uklart, men rent og lyst.

AROMA

Frugtagtig aroma af røde frugter. Uden ubehagelige lugte eller fejl.

SMAG

Frugtagtig, mild syrlig, rund og frisk fornemmelse. Uden fejl.

* Hvad angår grænseværdier, der ikke er angivet, skal den gældende lovgivning overholdes.

* Vine, som er fremstillet efter metoden »dulce de frío« (isvin), vil have et faktisk alkoholindhold på 9,5 % volumen og et reduceret sukkerindhold på 70-150 g/l.

* Vine, der lagres eller fremstilles i en tønde, må ikke have et indhold af flygtige syrer på over 20 mEq/l. Vine, som er fremstillet efter metoden »dulce de frío« (isvin), må ikke overstige 33,33 mEq/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum i milliækvivalenter pr. liter Indhold af flygtig syre, maksimum (milliækvivalenter pr. liter) 11,67 Indhold af svovldioxid, maksimum (mg pr. liter)

VIN — rødvin

UDSEENDE

Dyb rød farve for unge vine. Brændt rød farve for lagrede vine. Fremstår ikke uklart, men rent og lyst.

AROMA

Aroma af røde frugter. Uden ubehagelige lugte eller fejl.

SMAG

Frugtagtig, mild syrlig, rund fornemmelse, noter af lagring, hvis relevant. Uden fejl.

* I forbindelse med en række grænser, der ikke er angivet, skal den gældende lovgivning overholdes.

* Vine, der lagres eller fremstilles i en tønde, må ikke have et indhold af flygtige syrer på over 20 mEq/l.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum i milliækvivalenter pr. liter Indhold af flygtig syre, maksimum (milliækvivalenter pr. liter) 11,67 Indhold af svovldioxid, maksimum (mg pr. liter)

HEDVIN

UDSEENDE

Gul, ravgul, gylden, rød, brændt. Fremstår ikke uklart, men rent og lyst.

AROMA

Aromaer af kandiseret frugt, der er særlig for sorten. Noter af lagring, hvis den er lagret i tønder. Uden ubehagelige lugte eller fejl

* I forbindelse med en række grænser, der ikke er angivet, skal den gældende lovgivning overholdes.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 15 Totalt syreindhold, minimum milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (mg pr. liter)

MOUSSERENDE KVALITETSVIN

UDSEENDE

Gul til lys rød farve uden at være ravgul eller kirsebærrød. Med vedvarende brus og ikke boblende. Fremstår ikke uklart, men rent og lyst.

AROMA

Primære aromaer af hvid, tropisk frugt. Uden ubehagelige lugte eller fejl.

SMAG

Frugtagtig, mild syrlig, rund fornemmelse, noter af lagring, hvis relevant. Uden fejl.

* I forbindelse med en række grænser, der ikke er angivet, skal den gældende lovgivning overholdes.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter pr. liter) 13,33 Indhold af svovldioxid, maksimum (i mg pr. liter) 185

PERLEVIN

UDSEENDE

Lys gul eller lyserød, med vedvarende brus og ikke boblende. Fremstår ikke uklart, men rent og lyst.

AROMA

Primære aromaer af hvid, tropisk frugt. Uden ubehagelige lugte eller fejl.

SMAG

Frugtagtig, mild syrlig, rund fornemmelse, noter af lagring, hvis relevant. Uden fejl.

* I forbindelse med en række grænser, der ikke er angivet, skal den gældende lovgivning overholdes.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 9,5 Totalt syreindhold, minimum milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (mg pr. liter)

VIN AF OVERMODNE DRUER

UDSEENDE

Gul, ravgul, gylden, rød, brændt. Fremstår ikke uklart, men rent og lyst.

AROMA

Aromaer af moden og kandiseret frugt, der er særlig for sorten. Uden ubehagelige lugte eller fejl.

SMAG

Frugtagtig, mild syrlig, varm fløjlsagtig fornemmelse og uden fejl.

* I forbindelse med en række grænser, der ikke er angivet, skal den gældende lovgivning overholdes.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 12 Totalt syreindhold, minimum milliækvivalenter pr. liter Indhold af flygtig syre, maksimum (milliækvivalenter pr. liter) 33,33 Indhold af svovldioxid, maksimum (mg pr. liter)

5. Vinfremstillingspraksis

a. Væsentlige ønologiske fremgangsmåder

Dyrkningspraksis

Kunstvanding må kun udføres med henblik på at forbedre druernes kvalitet under omstændigheder, hvor vandforsyningen til jordstykkerne og vinens økologiske betingelser ikke gør det muligt at opnå det optimale kvalitetsniveau, hvilket betyder, at der er behov for at sikre, at den opnåede produktion og det opnåede udbytte er i overensstemmelse med bestemmelserne i denne specifikation. Hvis forvaltningsorganet for den beskyttede oprindelsesbetegnelse mener, at denne praksis har en negativ indvirkning på kvaliteten eller kan medføre overtrædelse af reglerne, kan denne praksis forbydes på et bestemt jordstykke.

Vinjorderne kan genbalanceres med hensyn til vandforsyning i overensstemmelse med jordbundens fugtighedsbetingelser samt vinens miljøbetingelser.

Kunstvanding må under ingen omstændigheder tillades, når vinstokkene bærer frugt.

Sorterne Forcada og Moneu må i forbindelse med vine, der er nyplantet efter den 1. august 2019, kun dyrkes efter den traditionelle gobeletbeskæringsmetode eller halvbeskæringsmetode. Alle plantager med sorterne Forcada og Moneu skal certificeres af Consell Català de la Producció Agrària Ecològica [brancheforeningen for økologisk landbrug i Catalonien] eller et andet organ, der er behørigt befuldmægtiget til at certificere økologiske produkter.

Hvad angår sorterne Forcada og Moneu, skal høsten udføres ved håndkraft.

Specifik ønologisk fremgangsmåde

Udvindingsudbyttet må ikke overstige 66,6 liter vin for hvide sorter og 70 liter vin for røde sorter for hver 100 kg, der høstes.

b. Maksimumsudbytter

Hvide sorter og mousserende kvalitetsvin

12 000 kg druer pr. hektar

Hvide sorter og mousserende kvalitetsvin

79,92 hektoliter pr. hektar

Røde sorter

9 000 kg druer pr. hektar

Røde sorter

63 hektoliter pr. hektar

Sorten Forcada

8 000 kg druer pr. hektar

Sorten Forcada

53,28 hektoliter pr. hektar

Sorten Moneu

7 650 kg druer pr. hektar

Sorten Moneu

53,55 hektoliter pr. hektar

6. Afgrænsning af det geografiske område

Produktionsområdet, der består af følgende kommuner i provinserne Barcelona og Tarragona som angivet nedenfor:

Abrera (1)

Aiguamúrcia (2)

Albinyana (2)

L'Arboç (2)

Avinyonet del Penedès (1)

Banyeres del Penedès (2)

Begues (1)

Bellvei (2)

La Bisbal del Penedès (2)

Bonastre (2)

Les Cabanyes (1)

Calafell (2)

Canyelles (1)

Cabrera d'Igualada (1)

Castellet i la Gornal (1)

Castellví de la Marca (1)

Castellví de Rosanes (1)

Cervelló (1)

Corbera de Llobregat (1)

Cubelles (1)

Cunit (2)

Font-rubí (1)

Gelida (1)

La Granada (1)

Els Hostalets de Pierola (1)

La Llacuna (1)

Llorenç del Penedès (2)

Martorell (1)

Masquefa (1)

Mediona (1)

Montmell (2)

Olèrdola (1)

Olesa de Bonesvalls (1)

Olivella (1)

Pacs del Penedès (1)

Piera (1)

El Pla del Penedès (1)

Pontons (1)

Puigdàlber (1)

Sant Cugat Sesgarrigues (1)

Sant Esteve Sesrovires (1)

Sant Jaume dels Domenys (2)

Sant Llorenç d'Hortons (1)

Sant Martí Sarroca (1)

Sant Pere de Ribes (1)

Sant Pere de Riudebitlles (1)

Sant Quintí de Mediona (1)

Sant Sadurní d'Anoia (1)

Santa Fe del Penedès (1)

Santa Margarida i els Monjos (1)

Santa Maria de Miralles (1)

Santa Oliva (2)

Sitges (1)

Subirats (1)

Torrelavit (1)

Torrelles de Foix (1)

Vallirana (1)

El Vendrell (2)

Vilafranca del Penedès (1)

Vilanova i la Geltrú (1)

Vilobí del Penedès (1)

(1) Provinsen Barcelona

(2) Provinsen Tarragona

7. Primære druesorter

PARELLADA — MONTONEC

XARELLO — CARTOIXA

MERLOT

MACABEO — VIURA

8. Tilknytning til det geografiske område

VIN

Hvide Penedès-vine er kendt for deres friske, syrlige, frugtagtige smag, som kan henføres til jordbunden og det unikke klima. Den menneskelige faktor ved folk, der arbejder med vinene, betyder, at det ikke er muligt at fremstille de samme vine af de samme sorter i andre områder. Kun i Penedès-regionen kan hvide Penedès-druesorter opnå den optimale modning, der kræves for at fremstille disse vine. Kombinationen af jordbund, klima og ønologiske fremgangsmåder findes kun i Penedès-regionen.

I forbindelse med rosévin fra Penedès-regionen er den anerkendelse, de nyder på grund af farven, aromaen og frugtigheden, unik for de sorter, der anvendes til fremstilling af disse vine takket være jordbunden og klimaet. Rosévinene fra Penedès-regionen udvikler disse unikke egenskaber takket være indsatsen fra dem, der arbejder på vindyrkningsarealerne og vinproducenterne.

Rødvinene i Penedès-regionen er kendetegnet ved deres struktur og krop, anthocyaniner, bløde tanniner og frem for alt en intens aroma og en lang smag og eftersmag. Kombinationen af klimaet og jordbunden i Penedès-regionen betyder, at god modning på grund af temperaturforskellen mellem nat og dag i juli og august resulterer i modning af røde druer i Penedès-regionen, som har mange anthocyaniner og tanniner og er rig på aromaer fra røde frugter.

MOUSSERENDE KVALITETSVIN

Mousserende kvalitetsvine med den beskyttede oprindelsesbetegnelse »Penedès« er unikke og meget forskellige fra dem, der produceres i andre områder. Denne forskel skyldes dels sorterne, men frem for alt klimaet, solen og de produktionsmetoder, der anvendes i første og anden fermentering. Det er ikke muligt at fremstille disse mousserende vine i andre områder.

PERLEVIN

Perlevine er traditionelle i Penedès-regionen. Disse vine er tilpasset godt til sorterne i Penedès-regionen samt til områdets klima og jordbund.

HEDVIN

Klimaet i Penedès-regionen betyder sammen med jordbundstypen og sorterne, at moden druesaft kan bruges til at fremstille hedvin og vine fra overmodne druer. Takket være lagringsmetoden og klimaforholdene på vindyrkningsarealet er det muligt at opnå søde, milde, modnede vine, som bevarer den modne frugtsmag og de aromaer, der er typiske for modningsprocessen.

VIN AF OVERMODNE DRUER

Klimaet i Penedès-regionen tillader sammen med jordbundstypen og sorterne, ved hjælp af menneskelige anstrengelser, at druerne bliver overmodne, hvilket resulterer i unikke vine med eksklusive egenskaber.

9. Vigtige yderligere betingelser (emballering, mærkning, andre krav)

Retlig ramme:

I national lovgivning

Type af den yderligere betingelse:

Emballering i det afgrænsede geografiske område

Beskrivelse af betingelsen

Emballering må kun udføres inden for produktionsområdet for for vine med den beskyttede oprindelsesbetegnelse »Penedès«. Dette skyldes, at masseproducerede vine ikke kan transporteres over lange afstande, samtidig med at det sikres, at den eksklusive kvalitet af og de eksklusive egenskaber for vine med beskyttet oprindelsesbetegnelse opretholdes. Når de er hældt på flaske, bevarer de deres egenskaber og kvalitet, hvilket værdsættes af forbrugerne. Dette er årsagen til, at aftapning skal udføres under de rette forhold.

Retlig ramme:

I national lovgivning

Type af den yderligere betingelse:

Supplerende bestemmelser om mærkning

Beskrivelse af betingelsen

Størrelsen på de tegn, der bruges til at angive »Penedès«, skal være mellem 3 mm (minimum) og 7 mm (maksimum). Ordlyden »Denominación de Origen« [oprindelsesbetegnelsen] skal være halvdelen af denne størrelse.

Når den obligatoriske ordlyd findes på bagsiden af flasken (på den såkaldte sekundære etiket), herunder ordlyden »PENEDÈS Denominación de Origenes« [oprindelsesbetegnelsen PENEDÈS], skal den primære etiket med varemærket indeholde ordet »PENEDÈS« i bogstaver af en størrelse på mellem 3 mm og 7 mm.

Hvis den obligatoriske ordlyd er sammensat på etiketten sammen med varemærket og ordlyden »PENEDÈS Denominación de Origenes« [oprindelsesbetegnelsen PENEDÈS], er det ikke obligatorisk for ordet »Penedès« også at fremgå på den sekundære etiket.

Etiketterne skal også angive årgangen på de druer, der anvendes til fremstilling af mousserende kvalitetsvine, som er omfattet af denne oprindelsesbetegnelse. De skal også indeholde datoen for degorgeringen i forbindelse med mousserende kvalitetsvine, som er omfattet af denne oprindelsesbetegnelse.

Link til produktspecifikationen

https://bit.ly/2v3x3J7

(1) Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation (EUT L 9 af 11.1.2019, s. 2).